Artslink.co.za - Kersfees Skouspel terug by Carnival City
ArtSpoken & Reviews Kersfees Skouspel terug by Carnival City
Elke jaar, so 'n paar dae voor Kersfees, bied Lefra Produksies sy jaarlikse Kersfees Skouspel in Carnival City se Big Top Arena aan.
Die produksie word aangebied in die ware Boney M-styl van Kersproduksies en is elke jaar 'n ongelooflike skouspel van talent en natuurlik word die wonderlike boodskap van Kersfees in woord, sang en musiek aangebied! Vanjaar vind die Kersfees Skouspel op Saterdag, 14 Desember om 20:00 plaas. Jaconell Mouton is die Musikale Regisseur en Frans Swart is die regisseur. Die Kersfees Skouspel spog vanjaar met die room van Suid-Afrika se sangtalent, onder andere Alwyn Oberholster, Arina de Witt, Henrico Coetzer, Heuning, Jannie Moolman, Jay du Plessis, Kobus Muller, Liza Brönner en Rina Hugo. Die Kersfees Skouspel spog natuurlik elke jaar ook met 'n lewendige orkes.
Besprekings vir die Kersfees Skouspel het pas geopen by Computicket. Skakel hulle by 0861 915 8000 of besoek hulle webwerf by www.computicket.com. Groepe van meer as 10 persone kry soos altyd ‘n lekker afslag deur vir Monica Booysen te skakel by 011 815 3000 of ‘n e-pos te stuur aan admin@lefa.com Besoek ook www.lefra.com vir meer inligting.
JACONELL MOUTON is een van Suid-Afrika se top klavier- en klawerbordspelers, en is die musikale regisseur van vanjaar se KERSFEES SKOUSPEL. Sy het in die Kaap grootgeword en in Pretoria studeer, wat steeds haar basis is vanwaar sy as vryskutmusikant saam met van ons land se top kunstenaars werk. Haar werk sluit lewendige optredes, albums, DVD's en TV-werk in. Jaconell is veral bekend as deel van die musiekfabriek op televisie se Noot vir Noot. Sy het ook reeds die verhoog gedeel met internasionale kunstenaars soos Stef Bos, Dana Winner, Demis Roussos en Herman van Veen. Volgens Jaconell is sy baie opgewonde oor die projek. “Kersfees Skouspel 2013 gaan 'n perfekte bydrae tot die Kersseisoen wees met 'n wye verskeidenheid van musikale vermaak deur nege ongelooflike kunstenaars, wat 'n nuwe kontemporêre Country-groep insluit wat jy definitief nie wil mis nie!”, sê sy. “Ek kan ook noem dat ons ‘n lewendige orkes het met briljante musikante wat die kunstenaars ondersteun. Mauritz Lotz en Luke van der Merwe is op die kitare, Denny Lalouette op baskitaar, Vinnie Henrico is op die dromme en ek self is op die klawerbord.”
Die Oos-Rand se eie ALWYN OBERHOLSTER het so pas sy eerste CD, Maak of Breek, vrygestel. Die CD bevat sy eie liedjies en glo Alwyn dat hierdie die geleentheid is om homself aan die Suid-Afrikaanse publiek bekend te stel. Alwyn tree reeds regoor Suid-Afrika op, en is gehore gaande oor sy musiek.
Alhoewel ARINA DE WITT reeds op vyfjarige ouderdom begin sing het, was haar vriend Jan Spies, die gevierde storieverteller en stigtersredakteur van die Namibiese koerant, Die Republikein, eintlik die een wat haar "wakker geskud het" om met 'n sangloopbaan te begin. Arina het Jan Spies leer ken toe hulle saam vir die Die Republikein gewerk het. Spies het die lirieke vir De Witt se e